
PATVIRTINTA

Šakių rajono savivaldybės administracijos 

direktoriaus 2015 m. spalio 2 d.

įsakymu Nr. AT-993
BENDROJO SKYRIAUS ARCHYVO VEDĖJO
PAREIGYBĖS APRAŠYMAS

I. BENDROJI DALIS
 


1. Bendrojo skyriaus archyvo vedėjo pareigybė reikalinga vykdyti likviduotų įmonių archyvinių dokumentų apskaitą, saugojimą ir naudojimą, pateikti archyvo pažymėjimus, nuorašus ir išrašus. Archyvo vedėją priima į darbą ir atleidžia iš jo savivaldybės administracijos direktorius.

2. Bendrojo  skyriaus archyvo vedėjas yra darbuotojas, dirbantis pagal darbo sutartį.

3. Darbuotojas, einantis šias pareigas, turi atitikti šiuos reikalavimus:


3.1. turi turėti aukštąjį arba aukštesnįjį išsilavinimą;


3.2 gerai išmanyti raštvedybos taisykles, mokėti sklandžiai dėstyti mintis, analizuoti ir apibendrinti informaciją, rengti išvadas;


3.3. žinoti valstybinę archyvų sistemą, bylų parengimo saugojimui ir jų naudojimo tvarką, dokumentų saugojimo tvarką, dokumentų tvarkymo taisykles ir dokumentų apskaitos archyve pagrindus, dokumentų nurašymo ir atrankos naikinti tvarką

3.4. mokėti dirbti kompiuteriu, elektroninio archyvo informacine sistema (toliau−EAIS).
   3.5. savarankiškai planuoti, organizuoti savo veiklą;

II. DARBUOTOJO, EINANČIO ŠIAS PAREIGAS, FUNKCIJOS


4. Organizuoja savivaldybės archyvo darbą.
                     5. Užtikrina likviduojamų įmonių dokumentų kaupimą, tvarkymą, naudojimą ir saugojimą bei komplektavimą.
 

6. Veda archyvinių dokumentų apskaitą pagal fondus ir bylų skaičių.

7. Informuoja skyriaus vedėją apie fondų struktūrą, bylų kiekį, jų būklę.

8. Priima piliečių, organizacijų prašymus dėl archyvinių pažymų, išrašų, kopijų išdavimo.


9. Turimų dokumentų pagrindu ruošia ir išduoda archyvines pažymas, išrašus, kopijas ir veda jų apskaitą.


10. Išduoda  archyvinius dokumentus arba jų kopijas suinteresuotoms organizacijoms laikinam naudojimui pagal nustatytą tvarką.

11. Konsultuoja įmonių, įstaigų, organizacijų darbuotojus, atsakingus už archyvinių dokumentų paruošimą, archyvų tvarkymo klausimais.


12. Vykdo  skyriaus vedėjo nurodymus archyvo darbo klausimais.

13. Bendradarbiauja  su atitinkamomis valstybinėms archyvų įstaigomis, dalyvauja jų pasitarimuose, susijusiuose su archyvų dokumentų valdymu, gerinimu ir tobulinimu.

14. Rengia  bylų apyrašus.

15. Teikia ataskaitas Lietuvos vyriausiojo archyvaro tarnybai.

16.  Archyvo vedėjas turi teisę:


16.1. neišduoti ir nepriimti saugojimui netvarkingai paruoštų dokumentų;

16.2. neįleisti į archyvo patalpas pašalinių asmenų, reikalauti griežtai laikytis priešgaisrinių ir saugos darbe taisyklių.

17. Vykdo kitus nenuolatinio pobūdžio Bendrojo skyriaus vedėjo pavedimus.

III. ATSAKOMYBĖ IR ATSKAITOMYBĖ


18. Bendrojo skyriaus archyvo vedėjas atsako už:


18.1. skyriaus veiklos nuostatuose ir šiame pareigybės aprašyme nustatytų funkcijų bei užduočių neatlikimą ar netinkamą atlikimą;


18.2. rajono savivaldybės administracijos darbo tvarkos taisyklių nesilaikymą, darbuotojų saugos ir sveikatos reikalavimų nesilaikymą;


18.3. tinkamą priimtų archyvinių dokumentų laikymą ir apsaugą;

18.4. teisingą archyvinių dokumentų apskaitos vedimą pagal fondus ir bylų skaičių;


18.5. žalą, padarytą dėl savo kaltės ar neatsargumo.


19. Bendrojo skyriaus archyvo vedėjas tiesiogiai pavaldus Bendrojo skyriaus vedėjui. 

